અબોલાની દીવાલ ગમે તેટલી ઊંચી ચણો પણ લાગણી તો મરતી નથી! અબોલા તો રહે જ છે! પછી ક્યારેક કટોકટીની પળે અબોલાની દીવાલને લાગણીનાં પૂર તોડી ફોડી નાખે છે! ભાઈ, મારા ભાઈ! એવું રડતાં રડતાં બોલાઈ જાય છે! સાંભળનારા કહે છે કે ‘બંધવા હોય અબોલડે તોય પોતાની બાંય!’ પણ કેટલીક વાર ઘણું મોડું થઈ ગયું હોય છે! સમયસરનો એક ટાંકો સંબંધના જીર્ણ વસ્ત્રને બચાવી લઈ શકે છે! સમયસરનો એક સમયસરનો એક ટાંકો! એનો સમય તો માણસે પોતે જ નક્કી કરવાનો છે. એ કર્યા વગર છૂટકો જ નથી!